
	UČNI SKLOP
	OD BESED K BESEDNIM VRSTAM

	UČNA ENOTA
	Samostalnik

	Funkcionalni cilji 
Izobraževalni cilji
	Učenci razvijajo poimenovalno zmožnost tako, da predstavijo pomen danih besed in stalnih besednih zvez ter jih smiselno uporabljajo v povedih, poimenujejo bitja, predmete, dejanja, lastnosti idr. s knjižnimi besedami; izogibajo se ponovitvam, uporabljajo SSKJ v knjižni in elektronski obliki, prepoznavajo in odpravljajo poimenovalne napake v svojih in tujih besedilih.

Učenci razvijajo skladenjsko zmožnost tako, da dopolnijo povedi s pomensko in oblikovno pravilnimi besedami, sprašujejo po danih delih povedi, v povedih odpravljajo kritična mesta v svojem praktičnem obvladanju slovnice (na primer v sklanjanju posebnih samostalnikov).

V zvezi povedi iščejo besede, s katerimi je poimenovana ista prvina predmetnosti, in navajajo še druge možnosti za nadomeščanje dane besede (na primer sopomenko, parafrazo, nadpomenko, osebni, svojilni, kazalni zaimek, izpust). Prav tako razvijajo pravopisno zmožnost tako, da utrjujejo pisanje lastnih imen bitij, pisanje imen prebivalcev krajev, držav idr., prepoznajo pravopisne napake v svojih in tujih besedilih, jih odpravijo in utemeljijo svoje popravke.

	
	Učenec pravilno deli domače besede, pravilno piše imena prebivalcev krajev, držav, pravilno piše eno- oziroma večbesedna zemljepisna lastna imena, eno- oziroma večbesedna stvarna lastna imena in prepozna svoje in tuje pravopisne napake ter jih odpravi.

Učenec dopolni povedi s pomensko in oblikovno pravilnimi besedami, besedam določa pomenske, oblikovne, slogovne, izvorne in tvorbne lastnosti; pri tem uporablja jezikoslovne izraze, navedene v učnem načrtu. Besede razvrsti v besedne vrste skladno z opredelitvijo v učnem načrtu; pozna, razume, opiše in pravilno uporablja jezikoslovne izraze.

	Učne oblike
	· Frontalna, individualna, skupinska

	Učne metode
	· razgovor/dialog, razlaga

UČITELJ

UČENCI

1. MOTIVACIJA

Učence razdelim v dve skupini in jim povem, da se bodo pomerili v kvizu z naslovom Kako dobro poznam samostalnik?
Razložim pravila sodelovanja.

Učenci odgovarjajo na vprašanja v kvizu.
2. NOVE NALOGE
Sledi reševanje nalog v delovnem zvezku.

Individualno pomagam, če ima kdo težave.

Rešene naloge preverimo in se ob težjih primerih ustavimo in razložimo pravila.

Povem jim, da za domačo nalogo rešijo delovni list.
Učencem razdelim delovne liste.

Učenci samostojno rešujejo naloge v delovnem zvezku.
Učenci preberejo rešitve.



